Data, informasjon, kunnskap og visdom

Data, informasjon, kunnskap og visdom er et løst klassifisert hierarki for en informasjonspyramide som representerer en påstått strukturell eller funksjonell relasjon mellom data, informasjon, kunnskap og visdom. Begrepet er brukt i kunnskapsforvaltning, og er basert på at data ofte brukes for å oppnå informasjon, informasjon brukes for å oppnå kunnskap, og kunnskap for oppnå visdom.

Det finnes mange andre eksempler på lignende informasjonspyramider. For eksempel var det tidligere ikke vanlig å inkludere data, og noen senere versjoner utelater visdom, samt at noen inkluderer tilleggskomponenter. I stedet for et hierarki eller en pyramide har modellen har også blitt representert som en kjede, et rammeverk, en rekke av grafer og et kontinuum.

Se også 
 Blooms taksonomi, klassifiseringssystem i pedagogikk brukt for klassifisering av pedagogiske læringsmål i nivåer av kompleksitet og spesifisitet (kognitive, affektive og psykomotoriske domener)
 Etterretningshjulet, en ideell beskrivelse av stadier av etterretningsinformasjonsbehandling ved bruk av en lukket bane, noe som resulterer i ferdig etterretning
 Høyeregrads tenking, utdanningskonsept basert på Blooms taksonomi som argumenterer for at noen typer læring krever mer kognitiv prosessering, men også gir mer generalisert kunnskap
 MECE-prinsippet, basert på pyramideprinsippet hvor man går rett på sak og formidler den viktigste informasjonen først
 Modellen for hierarkisk kompleksitet, informasjonsvitenskapelig rammeverk for å skåre hvor kompleks en atferd er basert på matematiske prinsipper for hvordan informasjonen er organisert
 Omvendt pyramide, journalistisk metafor for å beskrive de viktigste poengene først med påfølgende poeng etter fallende betydningsfullhet

Referanser 

Informasjonssystemer
Informasjonsvitenskap